**Тошкент тиббиёт академиясида докторантура ва мустақил изланувчилар фаолиятининг 2020 йил таҳлили**

Илмий ишлар ва инновациялар бўйича проректор Ф.Л. Азизованинг

 24.02.2021 йил ТТА Илмий кенгашидаги маъруза матни

Тошкент тиббиёт академиясида юқори малакали кадрлар тайёрлашда Ўзбекистон Республикасининг “Таълим тўғрисида” ги “Кадрлар тайёрлаш миллий дастури тўғрисида” ги қонунларига, Ўзбекистон Республикаси Президентининг 2017 йил 16 февралдаги ПФ-4958-сон “Олий ўқув юртидан кейинги таълим тизимини янада такомиллаштириш тўғрисида” ги Фармонига, ҳамда Вазирлар Маҳкамасининг 2017 йил 22 майдаги 304-сон “Олий ўқув юртидан кейинги таълим тизимини янада такомиллаштириш чора-тадбирлари тўғрисида” ги қарорларига мувофиқ фаолият юритилади.

 1. ИЛМИЙ ДАРАЖАЛАР БЕРУВЧИ ИЛМИЙ КЕНГАШ ТЎҒРИСИДАГИ НИЗОМ.

 2. ИЛМИЙ ДАРАЖАЛАР БЕРИШ ТАРТИБИ ТЎҒРИСИДАГИ НИЗОМ.

 3. ИЛМИЙ УНВОНЛАР БЕРИШ ТАРТИБИ ТЎҒРИСИДАГИ НИЗОМ.

 4.МАЛАКАВИЙ ИМТИҲОНЛАРНИ ЎТКАЗИШ ТАРТИБИ ТЎҒРИСИДАГИ НИЗОМ.

 5. ЭКСПЕРТ КЕНГАШИ ТЎҒРИСИДАГИ НИЗОМ.

Йил давомида Ўзбекистон Республикаси Соғлиқни сақлаш вазирлиги ва Олий ва Ўрта махсус таълим вазирлигининг буйруқлари ижроси таъминланади.

Олий ўқув юртидан кейинги таълим таянч докторантура, докторантура ва мустақил изланувчилик институти шаклида олиб борилади.

**Таянч докторантура –** Ўзбекистон Республикаси давлат бюджети маблағлари томонидан молиялаштириладиган, ишлаб чиқаришдан ажралган ҳолда фалсафа доктори (PhD) илмий даражасини олувчилар учун олий ўқув юртидан кейинги таълим шакли

**Докторантура –** Ўзбекистон Республикаси давлат бюджети маблағлари томонидан молиялаштириладиган, ишлаб чиқаришдан ажралган ҳолда фан доктори (DSc) илмий даражасини олувчилар учун олий ўқув юртидан кейинги таълим шакли.

**Мустақил изланувчилик –** ишлаб чиқаришдан ажралмаган ҳолда фалсафа доктори ёки фан доктори илмий даражасини олиш учун ташкил этилган олий ўқув юртидан кейинги таълим шакли.

**Таянч докторантурага қабул қилиш тартиби:**

1. Магистр даражаси ёки клиник ординатура тўғрисидаги дипломга эга бўлиши
2. Муайян илмий натижаларга, шу жумладан илмий журналлар ва нашрларда чоп этилган камида 1 та илмий мақолага ва илмий-амалий конференциялар, семинарлар, тегишли илмий йўналишлар бўйича илмий ишлар тўпламларида камида 2 та тезисга эга бўлиши.
3. Коллегиал орган (ТТА Илмий кенгаши) қарори билан магистратура ёки клиник ординатурадан кейин камида 2 йилдан-4 йилгача илмий-педагогик ёки амалий иш стажига эга бўлиши
4. Кириш учун чет тили ва мутахассислик бўйича имтихон топширадилар. Талабгор амалдаги IELTS-5,5, TOEFL (PBT)-567 дан кам бўлмаган, TOEFL (iBT)-87 баллдан кам бўлмаган, CEFR-B2 даражадан паст бўлмаган тасдиқловчи сертификатга эга бўлса чет тили имтихонини топширмайди.

**Докторантурага қабул қилиш тартиби:**

1. Фан номзоди ёки фалсафа доктори (PhD), шунингдек унга тенглаштирилган хорижий мамлакатларда олинган илмий даражаларга эга бўлиши
2. Муайян илмий натижаларга, шу жумладан илмий журналлар ва нашрларда чоп этилган камида 3 та илмий мақолага ва илмий-амалий конференциялар, семинарлар, тегишли илмий йўналишлар бўйича илмий ишлар тўпламларида камида 2 та тезисга эга бўлиши.
3. Кириш фақат суҳбат асосида ташкил этилади

Докторантура учун хужжатлар 15-сентябрдан 15 октябргача қабул қилинади

Суҳбат 1-25 ноябргача ўтказилади.

Таянч докторантура ва докторантура ўқиш муддати умумий иш стажига қўшилади!

**МИ институтига қабул қилиш тартиби:**

1. PhD- МИ га кирувчилар магистр даражаси ёки клиник ординатура тўғрисидаги дипломга ва DSc-МИ га кирувчилар эса Фан номзоди ёки фалсафа доктори (PhD), шунингдек унга тенглаштирилган хорижий мамлакатларда олинган илмий даражаларга эга бўлиши
2. Камида 2 йиллик илмий-педагогик ёки амалий иш стажига эга бўлганлар (Коллегиал орган-ТТА Илмий кенгаши қарори билан 2 йилдан 4 йилгача талаб қилиниши мумкин), ёки муайян илмий ютуқларга (ихтиро патенти, муаллифлик гувоҳномалари) эга бўлганлар
3. Кириш фақат мутахассислик бўйича суҳбат асосида ташкил этилади

Мустақил изланувчилик учун хужжатлар Инновацион ривожланиш вазирлигининг докторантура сайти орқали топширилади. Қабул қилиш йилда 4 марта бўлиб ўтади, 5 март, 5 июнь, 5 сентябрь ва 5 декбрь ҳолатлри билан буйруқ чиқарилади. Онлайн хужжатларни топшириш мос равишда ҳар йили 15 январь-15 февраль, 15-апрель-15 май, 15-июль-15 август ва 15 октябрь-15 ноябрь саналарда амалга оширилади. Хужжат топширган талабгорлардан кириш учун суҳбат ўтказилади.

Докторант ва мустақил изланувчиларнинг илмий иш мавзулари йил давомида ҳар ойда академия Илмий кенгашида тасдиқланади. Диссертация мавзулари тасдиқданган талабгорлар мустақил изланувчиликка қабул қилинади.

2021 йилга Тошкент тиббиёт академиясига 20 та таянч докторантура ва 2 та докторантура учун ўринлар ажратилган эди. 20 нафар таянч докторант ва 2 нафар докторант қабул қилинди. 14.00.29-Гематология ва трансфузиология ихтисослиги бўйича изланувчининг хужжатлари талабга тўғри келмади ва ушбу ўрин 14.00.01-Акушерлик ва гинекология ўринга алмаштирилди.

2021 йил мустақил изланувчилик институти учун 16 нафар фан доктори (DSc) ва 88 нафар фалсафа доктори (PhD), жами 104 нафар мустақил изланувчилар қабул қилинди.

Барча докторант ва мустақил изланувчиларнинг илмий иш мавзулари Иакадемиянинг илмий кенгашида тасдиқланган ва ОАК сайтига киритилди.

Ҳозирги кунда академияда 232 нафар илмий изланувчилар, жумладан 54 нафар таянч докторант, 4 та докторант ва 174 та мустақил изланувчитлар таҳсил олмоқда. (2021 йил февраль ҳолати бўйича)

Барча докторант ва мустақил изланувчилар режа асосида илмий изланишларини давом эттирмоқдалар.

2020 йилда ТТА да 2 нафар DSc-докторант ўқишни тугатди:

1. Каюмова Дилрабо Талмасовна, 14.00.01-Акушерлик ва гинекология, илмий маслаҳатчи Нажмутдинова Дилбар Камариддиновна, тиббиёт фанлари доктори, профессор, муддатида ҳимоя қилди.
2. Aхмадалиева Нигора Одиловна, 14.00.07-Гигиена, илмий маслаҳатчи Саломова Феруза Ибодуллаевна, тиббиёт фанлари доктори, доцент, муддатидан 1 ой олдин ҳимоя қилди.

2020 йилда 10 нафар PhD-докторант ўқишни тугатди:

|  |  |  |  |  |  |
| --- | --- | --- | --- | --- | --- |
| 1. | Абдурахмонова Ситора Ибрагимовна | 14.00.01-Акушерлик ва гинекология | PhD-докторант | Муддатида ҳимоя қилди | Бабаджанова Гулжахон Саттаровна, тиббиёт фанлари доктори, профессор |
| 2. | Мирзамухамедов Одилжон Хаджиакбарович | 14.00.02-Морфология | PhD-докторант | Илмий семинардан ўтган | Ахмедова Сайёра Мухаммадовна, тиббиёт фанлари доктори, доцент |
| 3. | Абдусаттаров Хуршид Абдусаматович | 14.00.22-Травматология ва ортопедия | PhD-докторант | Ихисослашган кенгашга топширилган | Хўжаназаров Илхом Эшкулович, тиббиёт фанлари доктори, доцент |
| 4. | Караханова Сарвиноз Алишеровна | 19.00.04-Тиббий ва махсус психология | PhD-докторант | Ихисослашган кенгашга топширилган | Ибодуллаев Зарифбой Ражабович, тиббиёт фанлари доктори, профессор |
| 5. | Мирзоев Жавоҳир Баходирович | 14.00.13-Неврология | PhD-докторант | Ҳимоя арафасида | Рахимбаева Гулнора Саттаровна, тиббиёт фанлари доктори, профессор |
| 6. | Умаров Косимжон Мирзакулович | 14.00.35-Болалалар хирургияси | PhD-докторант | Илмий семинардан ўтган | Абдусаматов Бобур Закирович, тиббиёт фанлари доктори, профессор |
| 7. | Ахмадходжаева Муножат Муталиповна | 14.00.07-Гигиена | PhD-докторант | Ҳимоя арафасида | Эрматов Низом Жумакулович, тиббиёт фанлари доктори, доцент |
| 8. | Хайрединова Инара Ильгизовна | 14.00.18-Психиатрия ва наркология | PhD-докторант | Ихисослашган кенгашга топширилган | Ашуров Зарифжон Шарифович, тиббиёт фанлари доктори, доцент |
| 9. | Фазилова Шарифажон Мирхамидовна  | 14.00.16-Нормал ва патологик физиология | PhD-докторант | Муддатидан 1 ой олдин ҳимоя қилди | Каримов Хамид Якубович, тиббиёт фанлари доктори, профессор |
| 10. | Абдиева Марзия Отеллаевна | 14.00.01-Акушерлик ва гинекология | PhD-докторант | Илмий семинардан ўтган | Саиджалилова Дилноза Джавдатовна, тиббиёт фанлари доктори, доцент |

2021 йилда 2 та DSc ва 37 нафар PhD-мустақил изланувчи ўқишни тугатди ва 10 нафар мустақил изланувчи ҳимоя қилди. Қолган мустақил изланувчилар ҳимоя қилиш арафасида.

2020 йилда муддатидан олдин ҳимоя қилган докторантлар:

|  |  |  |  |  |  |
| --- | --- | --- | --- | --- | --- |
| 1. | Матмуротов Кувондик Жуманиязович  | 14.00.27-Хирургия | DSc | 1 йил оддин | Бобожонов Бахтиёр Дўсчанбаевич, тиббиёт фанлари доктори, профессор |
| 2. | Миррахимова Мактуба Хабибуллаевна | 14.00.09-Педиатрия, 14.00.36-Аллергология ва иммунология | PhD | 1 йил олдин | Холматова Барно Турдиходжаевна, тиббиёт фанлари доктори, Разикова Илмира Сагдуллаевна, тиббиёт фанлари доктори  |
| 3. | Хайитов Жавохир Баходирович | 14.00.07-Гигиена | PhD | 1 йил один | Шайхова Гули Исламовна, тиббиёт фанлари доктори  |

Вазирлар Маҳкамасининг қарорига кўра 2020 йил 6 ноябрдан кейин муддатидан олдин ҳимоя қилган докторантларга моддий рағбатлантириш ҳисобига ўқишнинг қолган муддати стипендия миқдори тўлиқ қайтариб берилди.

Муддатида ҳимоя қилмаган мустақил изланувчилар ҳозирги кунда кафедра мухокамасидан, кафедралараро мухокамадан ўтишмоқда ва Ихтисослашган кенгашга топширишмоқда

 **Ўз вақтида ҳимоя қилиш учун:**

1. 3-босқич докторант ва мустақил изланувчилар январь ойидан кафедра мухокамасини бошлаши керак.
2. Таянч докторант ва мутақил изланувчилар малакавий имтихонларни 2-курсда тўлиқ топшириши лозим.
3. Илмий маслаҳатчилар бир вақтнинг ўзида 3 та дан кўп бўлмаган докторлик диссертациясига раҳбарлик қилиши мумкинлигини инобатга олиб, тайёр докторлик диссертация ишларини олиш лозим.
4. Докторант ва МИ институтига киргандан кейин талаб бир хил, буни унутмаслик ва ўз вақтида берилган ва тасдиқланган шахсий режа асосида ишни олиб бориш лозим.
5. Тасдиқланган шахсий режани тўлиқ бажара олмаган изланувчиларга илмий маслаҳатчи жавобгардир.

 2020 йил февраль ойи ҳолати бўйича профессор-ўқитувчилар асосий ставкада 742 нафарни ташкил этиб, уларнинг 150 нафари фан доктори, 259 нафари фан номзоди ва PhD- фалсафа докторларидир. Илмий салоҳият ҳозирги кунда 55,1 % .

 Академия профессор-ўқитувчилар томонидан олинган илмий натижалар 2020 йилида: 5 та патент, 29 та муаллифлик гувоҳномалари, халқаро илмий журналларда-553 та (150 та Scopus халқаро базасидаги илмий журналларда), республика илмий журналларида- 639 та илмий мақола чоп этилди. Йирик илмий тадқиқот ишлари бўйича профессор-ўқитувчилар томонидан 40 та монография, 27 а дарслик, 10 та ўқув қўлланма, 108 та ўқув-услубий қўлланма, 67 та услубий тавсиянома тайёрланди. Илмий-амалий анжуманларда чоп этилган тезислар сони: халқаро конгресс, съезд, конференцияларда - 429 та; Республика илмий анжуманларда – 533 та, ОТМ конференцияларида- 120 та.